ประจำเดือนไม่มา4เดือนกว่าแล้ว ตรวจการตั้งครรภ์ทุกเดือน แต่ไม่มีท้อง อยากมีลูกอีกคน ตอนนี้คนแรก3ขวบแล้ว แบบนี้ สามารถทานยาอะไรได้บ้าง เพื่อให้ประจำเดือนมา และกินยาตัวไหนได้บ้างเพื่อปรับฮอร์โมน
สวัสดีค่ะ การที่ประจำเดือนไม่มา 4 เดือนกว่า หากตรวจหาการตั้งครรถแล้ว ไม่พบมีการตั้งครรภ์เกิดขึ้น ก็จะเกิดจากสาเหตุอื่นๆ เช่น1. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีมดลูกอักเสบ แล้วเกิดมีพังผืดเกิดขึ้นในมดลูก5. มีเนื้องอกในต่อมใต้สมอง แต่มักมีอาการอื่นๆ ร่วมด้วย เช่น ปวดศีรษะ เห็นภาพซ้อน มีน้ำนมไหล เป็นต้นหากประจำเดือนยังไม่มา ก็ควรไปพบแพทย์เพื่อตรวจหาสาเหตุค่ะ การทานยาปรับฮอร์โมน อาจทำให้มีประจำเดือนมาได้ แต่หากไม่หาสาเหตุ ประจำเดือนในรอบต่อไปก็อาจจะไม่มาอีก และโอกาสที่จะตั้งครรภ์ก็อาจเกิดขึ้นได้ยากค่ะ